Green Book

Green Book 2018ko Peter Farrelly estatubatuar zinema zuzendariaren komedia dramatiko filma da. Don Shirley piano-jotzaileak 1960eko hamarkadan AEBetako Hegoalde sakonean egin zuen biran oinarritzen da. Viggo Mortensen eta Mahershala Ali aktoreek antzeztu zuten.

Torontoko Zinemaldian estreinatu zen 2018ko irailaren 11n, eta Ikusleen saria eskuratu zuen. 91. Oscar Sarietan, bost izendapen lortu zituen, eta haietatik hiru sari eskuratu zituen: Film onenaren Oscar Saria, Taldeko gizonezko aktore onenaren Oscar Saria (Mahershala Ali), eta Jatorrizko gidoi onenaren Oscar Saria.

Argumentua 

Don Shirley piano-jotzaile dotorea, jamaikar etorkinen familia batean jaioa, ez dago bere garaiko intolerantzia itsuari aurre egiteko eginda. Hori dela eta, Tony Lip Vallelongaren zerbitzuak hartu ditu. New Yorkeko kale eta tabernetan hezitako italiar-estatubatuarra, Tony bere aho-beroaz baliatzen da bidea zabaltzeko, eta nahikoa ez baldin bada, ukabilak erabiltzen ditu. Bikote ezberdin horrek bidaiari ekin dioenean, The Negro Motorist Green Book afro-amerikarrei zuzendutako bidaia gida erabili dute, hegoalde segregatuan zehar beltzentzako hotel eta jatetxe seguruak aurkitu ahal izateko. Hala ere, liburua ez da nahikoa elkar ulertu ahal izateko.

Aktoreak 
 Viggo Mortensen: Tony Lip
 Mahershala Ali: Don Shirley
 Linda Cardellini: Dolores
 Dimeter Marinov: Oleg
 Mike Hatton: George
 Iqbal Theba: Amit
 Sebastian Maniscalco: Johnny Venere

Erreferentziak

Kanpo estekak 
 IMDBko fitxa irakurgai 

Ameriketako Estatu Batuetako filmak
Arrazakeriari buruzko filmak
Benetazko gertaeretan oinarritutako filmak
Drama filmak
Umorezko filmak
1960ko hamarkadan girotutako filmak
2018ko filmak
Film onenaren Oscar sariaren irabazleak
Gizonezko bigarren aktore onenaren Oscar Saria irabazi duten filmak
Jatorrizko gidoi onenaren Oscar Saria irabazi duten filmak
Adiskidetasunari buruzko filmak